ინჟინერ-ტექნიკოსი — სასწავლო კურსის აღწერა
კარიერის თავისუფალი ინსტიტუტი (LCI) აცხადებს ინჟინერ-ტექნიკოსის სასწავლო კურსზე მიღებას, შემდგომი დასაქმებით კომპანია TechStand Service-ში.
კურსის წარმატებით დასრულების შემდეგ LCI კურსდამთავრებულს წარადგენს კომპანია TechStand Service-ში, სადაც ინჟინერ-ტექნიკოსის ვაკანსიები უკვე ღიაა.
კანდიდატმა, რომელსაც სურს ამ პოზიციაზე დასაქმება, წარმატებით უნდა გაიაროს 8-კვირიანი სასწავლო კურსი ქალაქ ბათუმში: 4 კვირა თეორიული და 4 კვირა პრაქტიკული ნაწილი. წინასწარი გამოცდილება სავალდებულო არ არის: ყველაფერს ნულიდან ვასწავლით.
სასწავლო კურსის პერიოდი ანაზღაურებადი არ არის. ანაზღაურებადი დასაქმება TechStand Service-ში იწყება მხოლოდ კურსის წარმატებით დასრულების შემდეგ.
სასწავლო კურსი
კურსი გრძელდება 8 კვირას: პირველი 4 კვირა თეორიული ნაწილი, შემდეგი 4 კვირა პრაქტიკული ნაწილი, გამოცდილი მენტორის ხელმძღვანელობით.

კურსი მოიცავს სამ მიმართულებას:
1. ელექტროფიცირება
· კაბელების გაყვანა, დაერთება
· ელექტროკარადების აწყობა სქემის მიხედვით
· ელექტროძრავების მონტაჟი, დაერთება და შემოწმება
· უსაფრთხო მუშაობა ძაბვის ქვეშ მყოფ სისტემებთან
1. მილსადენის სისტემები
· წყალგაყვანილობის, კანალიზაციის და სახანძრო უსაფრთხოების სისტემები
· მილების გაყვანა და დაერთება
· სისტემის ჰერმეტულობის შემოწმება
1. მექანიკური სამუშაოები
· ლითონის კონსტრუქციების და ჩარჩოების აწყობა ნახაზის მიხედვით 
· დანადგარების მონტაჟი, ჩამოსწორება და დამაგრება
· ზომვის, ჭრის, ბურღვის და ჭაქის ხელსაწყოების სწორი გამოყენება
ინჟინერ-ტექნიკოსის მოვალეობები TechStand Service-ში
· ელექტროსამონტაჟო სამუშაოები: კაბელების გაყვანა და დაერთება, ელექტროკარადების აწყობა, დაერთება და მომსახურება.
· ელექტროძრავებისა და სხვა ელექტრომოწყობილობის მონტაჟი, დაერთება, გაშვება და ტექნიკური მომსახურება.
· წყალგაყვანილობის, კანალიზაციის და სახანძრო უსაფრთხოების სისტემების მილების გაყვანა, დაერთება.
· მეტალის კონსტრუქციებისა და დანადგარების აწყობა ტექნიკური ნახაზის მიხედვით.
· შესრულებული სამუშაოს ხარისხის შემოწმება და ხარვეზების აღმოფხვრა.
· უსაფრთხოების წესების დაცვა და ინსტრუმენტებისა და აღჭურვილობის სწორი გამოყენება.
· შესრულებული სამუშაოს შესახებ ანგარიშის მიწოდება ხელმძღვანელისთვის.
მოთხოვნები კანდიდატისადმი
· დისციპლინა — მთავარი მოთხოვნა: სამუშაო გრაფიკის, ვადებისა და წესების უპირობო დაცვა.
· კარგი ფიზიკური მდგომარეობა და ფიზიკური დატვირთვის ატანის უნარი.
· ხელების კარგი მოტორიკა: ხელსაწყოებისა და დეტალების აწყობისა და დაშლის უნარი, ხელსაქმისადმი მიდრეკილება.
· ახალი უნარების სწრაფად და მარტივად ათვისების უნარი.
· ინსტრუქციების ზუსტად შესრულების უნარი და მოთმინება.
· სამუშაო გამოცდილება არ არის სავალდებულო.
· სრული 8-კვირიანი არა ანაზღაურებადი კურსის გავლის მზადყოფნა.
დასაქმება და ანაზღაურება TechStand Service-ში
TechStand Service-ში დასაქმების შემთხვევაში იწყება 3-თვიანი გამოსაცდელი ვადა თვეში 2,000 ლარის ხელფასით. გამოსაცდელი ვადის შემდეგ ხელფასი განისაზღვრება დონის მიხედვით.
	დონე
	აღწერა
	ხელფასი (ლარი, თვეში)

	Level 0
	გამოსაცდელი ვადა, 3 თვე
	2,000

	Level 1
	ასრულებს მარტივ სამუშაო პროცესებს ნახაზისა და ინსტრუქციების მიხედვით; ინჟინრულ გადაწყვეტილებებს არ იღებს.
	4,000

	Level 2
	სამუშაოს დამოუკიდებლად ართმევს თავს; წარმართავს უშუალო სამუშაო პროცესს, აძლევს მიმართულებას სხვა ქვემდგომ თანამშრომლებს.
	6,350

	Level 3
	ხაზავს და ქმნის სისტემების ნახაზებს; შეუძლია PLC-ის დაპროგრამება (PLC mapping).
	8,550

	Level 4
	დამოუკიდებლად იღებს ინჟინრულ გადაწყვეტილებებს და ქმნის ახალ კონცეფციებს.
	11,115

	Level 5
	კარიერული ზრდა

შემდეგ დონეზე გადასვლა დამოკიდებულია უნარებსა და შედეგებზე.
რას გთავაზობთ
· 8-კვირიან სასწავლო კურსს გამოცდილი სპეციალისტებისგან და სამ პროფესიას ერთ კურსში.
· წარმატებით დასრულების შემთხვევაში წარდგენას TechStand Service-ში, სადაც დაგხვდებათ სტაბილური სამსახური და სახელფასო სტრუქტურა, რომელიც იზრდება თქვენი უნარების ზრდასთან ერთად.
· უსაფრთხო სამუშაო გარემოს და თანამედროვე ინსტრუმენტებს.
· მეგობრულ გუნდს, რომელიც გაფასებს და გიზიარებთ გამოცდილებას.


როგორ განაცხადოთ
გამოგვიგზავნეთ CV და მოკლე წერილი, რატომ გაინტერესებთ ეს კურსი, ბმულზე ინჟინერ-ტექნიკოსი - სასწავლო კურსი (LCI) განაცხადის ბოლო ვადა: 11 ნოემბერი 2026. კურსის ჩატარების ადგილი: ქალაქი ბათუმი.
CV-ის გამოგზავნით კანდიდატი ადასტურებს, რომ ეთანხმება LCI-ის პერსონალურ მონაცემთა დაცვის პოლიტიკას და თანხმობას აცხადებს, რომ LCI-მ დაამუშაოს CV-ში მოცემული პერსონალური მონაცემები კურსზე შერჩევის მიზნით, ხოლო კურსის წარმატებით დასრულების შემთხვევაში გადასცეს ისინი TechStand Service-ს დასაქმების მიზნით, „პერსონალურ მონაცემთა დაცვის შესახებ“ საქართველოს კანონის მე-5 მუხლის პირველი პუნქტის „ა“ ქვეპუნქტის შესაბამისად.
